এখন আসি কি আমাদের প্রত্যাশা। প্রত্যাশা প্রত্যেকের বরাবরই বেশি। এটা মানুষের সহজাত প্রবৃত্তি। কোনো কিছু করে থেমে না থেকে আরো ভালো কিছু করার চেষ্টা করা। মানুষ সবসময়ই চায় সফল থেকে সফলতার অবস্থানের দিকে এগুতে। যে বাংলাদেশ তলাবিহীন ঝুড়ির নিশ্চিত বাক্যের স্বীকৃতি পেয়েছিল এবং কিছুদিন আগেও ‘ডিজাস্টার বাংলাদেশ’ হিসেবে যাকে গুগলে খোঁজা হতো, তা এখন ডিজিটাল বাংলাদেশ হিসেবে সার্চ ইঞ্জিনে খোঁজা হচ্ছে। যেদিন আর বেশি দূরে নয়, যে দিন রোল মডেল হিসেবে বাংলাদেশকে অনুকরণ করা হবে। বিশ্বের বিভিন্ন দেশে শ্রমিক পাঠিয়ে দক্ষ প্রযুক্তিবিদ পাঠানো, দেশে প্রতিটি নাগরিকের জন্য স্বাস্থ্য বিমা নিশ্চিত করা, নারীদের উপযুক্ত কর্মস্থান ও কর্মস্থলে উপযুক্ত পরিবেশ নিশ্চিত করা, দেশপ্রেমিক, চরিত্রবান, সুশিক্ষিত ও কর্মদক্ষ নাগরিক গড়ে তোলা, সর্বপরি নাগরিক অধিকার প্রতিষ্ঠা করা।- এগুলো প্রত্যাশারই অংশ বিশেষ।